Harrietta Tubman
Harrietta Tubman (nata Araminta Ross, tum Harriet Tubman Anglice appellata, Durnovaria Comitatu in Terra Mariae circa 29 Ianuarii 1822; mortua Alburniae Novi Eboraci 10 Martii 1913) fuit abolitionista et agitator politica Americana. Serva nata, fugitiva facta, ter decies iter in meridiem ad septuaginta fere servos familiares amicosque liberandos per Ferriviam Subterraneam fecit. Opem Ioanni Brown abolitionistae tulit ut homines conscriberentur ad incursionem in Harper's Ferry faciendam. Bello Civili Americano commoto, armata Unionis exploratorix in Exercitu Civitatum Foederatarum meruit. Senex agitator in certamine pro suffragio mulierum erat. Pneumonia diem supremum obiit.